Serien har en rekke historisk riktige eller delvis riktige hendelser, som eksempelvis plyndringen av Lindisfarne og Paris, og Rollos adelsliv i Normandie. Samtidig har filmen hentydning til tilsynelatende parallelle hendelser som i virkeligheten skjedde med store mellomrom, eksempelvis når hovedfigurene både deltar i plyndringen av Lindisfarne i 793 og samtidig møter det aldrende barnebarnet av Karl den store som må ha levd nesten 200 år senere. Stedsnavnene og geografien er ofte feilplassert - både Uppsala og Hedeby framstilles i et fjellandskap, og Ragnar Lodbroks bosetting i en fjord på Vestlandet går under navnet «Kattegat».